Αναθεώρηση Προδιαγραφών Αναπηρίας 2020 για την Εκπαίδευση2005

**Έγγραφο Συζήτησης: Παιδιά με αναπηρία στην νηπιακή παιδεία και φροντίδα.**

# Εισαγωγή

Ο σκοπός αυτού του εγγράφου συζήτησης είναι να υποστηρίξει τις διαβουλεύσεις της Αυστραλιανής Κυβέρνησης αναφορικά με την νηπιακή εκπαίδευση και φροντίδα για την Αναθεώρηση του 2020 (Αναθεώρηση) των Προδιαγραφών Αναπηρίας για την Εκπαίδευση 2005 (οι Προδιαγραφές). Αυτό ακολουθεί το πρώτο έγγραφο συζήτησης, που δημοσιεύθηκε στις 16 Ιουλίου 2020, το οποίο καθορίζει το ρόλο των Προδιαγραφών και τον σκοπό και τους στόχους της Αναθεώρησης.

Στο έγγραφο αυτό καθορίζουμε πώς η Πράξη Διάκρισης Αναπηρίας 1992 και οι Προδιαγραφές εφαρμόζονται στην νηπιακή εκπαίδευση και φροντίδα. Εξηγούμε τι μας έχουν πει οι προηγούμενες αναθεωρήσεις για την νηπιακή παιδεία και φροντίδα και τις Προδιαγραφές, τι θέλουμε να μάθουμε σε αυτή την Αναθεώρηση, και πώς μπορείτε να συμμετέχετε. Αυτό το έγγραφο επίσης περιέχει ερωτήσεις για συζήτηση για να μας βοηθήσει να μάθουμε τις απόψεις και εμπειρίες σας.

Υπάρχουν ισχυρές αποδείξεις ότι τα **πρώτα χρόνια της ζωής του παιδιού έχουν βαθειές επιπτώσεις στην μελλοντική τους γνωστική, κοινωνική, συναισθηματική και φυσική ανάπτυξη**. Οι δεξιότητες και οι ικανότητες που αποκτώνται στην νηπιακή ηλικία είναι θεμελιώδεις για την επιτυχία και την ευεξία του ατόμου μετέπειτα στην ζωή.

Η νηπιακή εκπαίδευση και φροντίδα παρέχουν τις βάσεις στα παιδιά για να μάθουν και να αναπτυχθούν σε ένα ασφαλές περιβάλλον έχοντας ταυτόχρονα και την ευκαιρία να έρχονται σε κοινωνική επαφή με άλλα παιδιά. Η νηπιακή εκπαίδευση και φροντίδα εκτός που ωφελούν την ανάπτυξη του παιδιού, προσφέρουν και υποστήριξη στις εργαζόμενες οικογένειες να επιστρέψουν στην εργασία τους.

Το τρίμηνο του Δεκεμβρίου 2019, 1,3 εκατομμύρια παιδιά από περισσότερες από 900.000 οικογένειες, παρακολούθησαν υπηρεσίες νηπιακής εκπαίδευσης και φροντίδας. Στην Έρευνα για Αναπηρία, Γήρας και Φροντιστές (SDAC) της Αυστραλιανής Υπηρεσίας Στατιστικής το 2018, ανεφέρθη ότι **4 τοις εκατό των ατόμων απο 0-4 ετών είχαν μια αναπηρία**.

# *Η Πράξη Διάκρισης Αναπηρίας 1992 και η νηπιακή εκπαίδευση και φροντίδα.*

Η *Πράξη Διάκρισης Αναπηρίας 1992 (DDA)* (**ΠΔΑ) είναι Κοινοπολιτειακή νομοθεσία υπάρχουσα για σχεδόν τρεις δεκαετίες.**

Κάτω από την ΠΔΑ, **είνα**ι **παράνομο να γίνεται διάκριση σε ένα** **άτομο λόγω αναπηρίας**. Η ΠΔΑ προστατεύει τα άτομα με αναπηρία από διακρίσεις σε πολλούς τομείς του δημοσίου βίου, περιλαμβανομένης και της εκπαίδευσης.

**Όλοι οι φορείς νηπιακής εκπαίδευσης και φροντίδας πρέπει να συμμορφώνονται με την ΠΔΑ.**

Αυτό συμβαίνει διότι **το τμήμα 22 της ΠΔΑ** καθιστά παράνομο για μια εκπαιδευτική αρχή να αρνηθεί ή να μην δεχθεί την αίτηση ενός ατόμου για εισδοχή, ή να βάλει όρους και συνθήκες που κάνουν διάκριση έναντι του ατόμου με βάση την αναπηρία τους. Είναι επίσης παράνομο για έναν πάροχο εκπαίδευσης να κάνει διακρίσεις έναντι ατόμου με βάση την αναπηρία τους, ακόμη και το να περικλείει στην διδακτέα ύλη περιεχόμενο που αποκλείει αυτό το άτομο από το να συμμετέχει.

Εάν ένας πάροχος νηπιακής εκπαίδευσης και φροντίδας δεν θεωρείται εκπαιδευτικός φορέας ή πάροχος εκπαίδευσης, όπως ορίζεται στην Πράξη (ΠΔΑ), τότε πρέπει να υπόκεινται **στο τμήμα 24 της ΠΔΑ** , που καθιστά παράνομη γι’αυτούς ως παρόχους αγαθών, υπηρεσιών και ευκολιών την άρνηση να παρέχουν αυτά τα αγαθά, υπηρεσίες ή ευκολίες σε κάποιον εξαιτίας της αναπηρίας τους. Αυτό περιλαμβάνει τους όρους και προϋποθέσεις που καθορίζουν πώς τα σχετικά αγαθά και υπηρεσίες διατίθενται στους άλλους.

Κάτω από την ΠΔΑ, ο **πάροχος** νηπιακής εκπαίδευσης και φροντίδας **πρέπει να κάνει λογικές** **προσαρμογές** για να περιλαμβάνει και ένα άτομο με αναπηρία, εκτός και εάν κάνοντας τις προσαρμογές αυτές θα επέβαλλε αδικαιολόγητη ταλαιπωρία στον πάροχο.

**Προδιαγραφές Αναπηρίας στην Εκπαίδευση και στη νηπιακή εκπαίδευση και φροντίδα**

***Οι Προδιαγραφές Αναπηρίας για την Εκπαίδευση 2005*** (οι Προδιαγραφές) ετέθησαν σε ισχύ στις 18 Αυγούστου 2005. Επιδιώκουν να εξασφαλίσουν ότι οι μαθητές με αναπηρία **μπορούν να έχουν πρόσβαση και να συμμετέχουν στην εκπαίδευση επί της ίδιας βάσης όπως και οι μαθητές χωρίς αναπηρία.**

Οι Προδιαγραφές υπόκεινται στην Πράξη Διάκρισης Αναπηρίας 1992 (ΠΔΑ ή DDA) · αυτό σημαίνει βρίσκονται κάτω από τη Πράξη. Ο σκοπός των Προδιαγραφών είναι να προσδιορίσουν τις υποχρεώσεις των παρόχων εκπαίδευσης , και τα δικαιώματα των μαθητών με αναπηρία και των οικογενειών τους κάτω από την ΠΔΑ. Στόχο τους έχουν να κάνουν ευκολώτερη την κατανόηση των δικαιωμάτων και υποχρεώσεων κάτω από την ΠΔΑ.

Οι Προδιαγραφές καθορίζουν **τα δικαιώματα των μαθητών με αναπηρία** και **τις υποχρεώσεις των** **παρόχων εκπαίδευσης** αναφορικά με:

* εγγραφή
* συμμετοχή
* ανάπτυξη προγράμματος σπουδών,αναγνώριση και παράδοση
* υπηρεσίες στήριξης μαθητών, και
* εξάλειψη παρενόχλησης και θυματοποίησης

Στο πλαίσιο της νηπιακής εκπαίδευσης και φροντίδας, **οι Προδιαγραφές εφαρμόζονται στους** «**προσχολικούς σταθμούς και νηπιαγωγεία ( αλλά όχι στους παρόχους παιδικής φροντίδας)**» [[1]](#footnote-1).

Αυτό σημαίνει ότι οι παιδικοί σταθμοί (συμπεριλαμβανομένων των νηπιαγωγείων) και τα παιδιά και οι οικογένειες που χρησιμοποιούν τις υπηρεσίες τους έχουν τα δικαιώματα και τις υποχρεώσεις τους διευκρινισμένες με τις Προδιαγραφές. Οι πάροχοι παιδικής φροντίδας και οι οικογένειες που χρησιμοποιούν τις υπηρεσίες τους βασίζονται μόνο σε δικααστικά προηγούμενα που μπορεί να έχουν τεθεί από ατομικές δικαστικές υποθέσεις για να τους καθοδηγήσουν στην ερμηνεία των δικαιωμάτων και υποχρεώσεων τους κάτω από την ΠΔΑ.

Οι Προδιαγραφές είχαν προηγουμένως αναθεωρηθεί το 2010 και το 2015. Και οι δυο αναθεωρήσεις **του 2010 και του 2015 συνέστησαν να ληφθεί υπόψιν η επέκταση της εφαρμογής των Προδιαγραφών στους παρόχους παιδικής φροντίδας**. Η Αναθεώρηση του 2015 βρήκε ότι ο τομέας αυτός είχε υποστεί σημαντικές μεταρρυθμίσεις οι οποίες έδιναν όλο και περισσότερη έμφαση στον εκπαιδευτικό σκοπό της νηπιακής εκπαίδευσης και υπηρεσιών φροντίδας, και παρετήρησε ότι ο αποκλεισμός της παιδικής φροντίδας από τις Προδιαγραφές εμφανιζόταν σαν μια ανωμαλία.

Προηγούμενες αναθεωρήσεις επίσης βρήκαν ότι η διάκριση που γίνεται από τις Προδιαγραφές μεταξύ παιδικών σταθμών/νηπιαγωγείων και παρόχων παιδικής φροντίδας δεν αντικατοπτρίζει τις πολύπλοκες διευθετήσεις που υφίστανται στον τομέα της νηπιακής εκπαίδευσης και φροντίδας.

* Υπάρχει ένα **μεγάλο φάσμα υπηρεσιών που προσφέρονται από τους παρόχους νηπιακής εκπαίδευσης και** **φροντίδας**. Αυτά περιλαμβάνουν προσχολικούς σταθμούς, νηπιαγωγεία, κέντρα ημερήσιας φροντίδας, κέντρα οικογενειακής φροντίδας, φροντίδα στο σπίτι, φροντίδα εκτός σχολικών ωρών ( περιλαμβανομένων και παιδιών σχολικής ηλικίας), και μια σειρά άλλων υπηρεσιών.
* **Τα προγράμματα μάθησης νηπιακής ηλικίας και φροντίδας, περιλαμβανομένων προσχολικών προγραμμάτων, παραδίδονται σε όλους αυτούς τους διαφορετικούς φορείς με διαφορετικούς** **τρόπους** (π.χ. ένα κέντρο ημερήσιας φροντίδας μπορεί να προσφέρει ένα προσχολικό πρόγραμμα).

# 2020 Αναθεώρηση των Προδιαγραφών

Ως τμήμα της Αναθεώρησης των Προδιαγραφών 2020, εξετάζουμε **κατά πόσον οι οικογένειες, οι εκπαιδευτές και οι πάροχοι νηπιακής εκπαίδευσης και φροντίδας γνωρίζουν, καταλαβαίνουν και συμμορφώνονται με τα υπάρχοντα δικαιώματά τους και τις υποχρεώσεις και ευθύνες κάτω από την ΠΔΑ.**

Θα χρησιμοποιήσουμε αυτές τις πληροφορίες για να μας βοηθήσουν να καθορίσουμε τι μπορεί να χρειάζεται για να:

* βοηθήσουμε τους γονείς και φροντιστές να καταλάβουν και να προωθήσουν τα δικαιώματα των παιδιών τους με αναπηρία.
* δώσουμε μεγαλύτερη βεβαιότητα και σαφήνεια στους παρόχους παιδικής φροντίδας για τις υποχρεώσεις τους αναφορικά με τα παιδιά με αναπηρία
* στηρίξουμε τα παιδιά με αναπηρία να έχουν πρόσβαση στην νηπιακή εκπαίδευση και φροντίδα επί ίσης βάσεως όπως και τα παιδιά χωρίς αναπηρία.

# Πώς να συμμετέχετε στην Αναθεώρηση

**Καλωσορίζουμε σχόλια από οποιονδήποτε** που θα ήθελε να συνεισφέρει.

Οι δημόσιες διαβουλεύσεις μας για την νηπιακή εκπαίδευση και φροντίδα θα διαρκέσουν από τον Αύγουστο του 2020 μέχρι τον Σεπτέμβριο 2020. Σας προσφέρουμε διάφορους τρόπους να συμμετέχετε και να πείτε την γνώμη σας. Αυτό θα περιλαμβάνει ένα ειδικό ηλεκτρονικό σεμινάριο και ομάδες εστίασης σε παιδιά με αναπηρία στην νηπιακή εκπαίδευση και φροντίδα. Όταν θα καθοριστούν οι ημερομηνίες των διαβουλεύσεων θα ανακοινωθούν στην [ιστοσελίδα Κέντρου Διαβούλευσης της Αναθεώρησης Review’s Consultation Hub.](http://www.disabilitystandardsreview.education.gov.au/)

Στο Κέντρο Διαβούλευσης μπορείτε να υποβάλλετε την γνώμη σας γραπτά, ή με βίντεο ή ακουστικά μέσα ή να συμπληρώσετε ένα ερωτηματολόγιο. Θα υπάρξει και μια ποικιλία ευκαιριών διαβούλευσης στο διαδίκτυο, που μπορείτε να εκφράσετε το ενδιαφέρον σας για συμμετοχή.

Η COVID-19 πανδημία σημαίνει ότι οι διαβουλεύσεις θα είναι διαδικτυακά.

Για περισσότερες πληροφορίες επισκεφθείτε το [Review’s Consultation Hub.](http://www.disabilitystandardsreview.education.gov.au/)

# Διαβουλεύσεις με παρόχους νηπιακής εκπαίδευσης και φροντίδας.

Η Αυστραλιανή Αρχή Ποιότητας Εκπαίδευσης και Φροντίδας Παιδιών (ACECQA) είναι η εθνική αρχή η οποία βοηθά όλες τις κυβερνήσεις στην διαχείρηση του Εθνικού Πλαισίου Ποιότητας για τις υπηρεσίες νηπιακής εκπαίδευσης και φροντίδας. Η ACECQA θα κάνει τις διαβουλεύσεις με τους παρόχους νηπιακής εκπαίδευσης και φροντίδας για πληροφορήσει την Αναθεώρηση 2020.

Οι διαβουλεύσεις της ACECQA θα ερευνήσουν πολλά από τα θέματα σε αυτό το έγγραφο συζήτησης, και θα ζητήσουν τις απόψεις παρόχων σε άλλες ευκαρίες για να υποστηρίξουν την πρόσβαση και συμμετοχή των παιδιών με αναπηρία στην νηπιακή εκπαίδευση και φροντίδα και στην σχολική εκπαίδευση και φροντίδα.

Η ACECQA θα επικοινωνήσει με τους παρόχους για την διαδικασία της απ’ευθείαν διαβούλευσης. Για περισσότερες πληροφορίες, παρακαλώ πηγαίνετε στην ιστοσελίδα ACECQA [(ACECQA website).](https://www.acecqa.gov.au/have-your-say-DDA)

Καλωσορίζουμε ατομικούς παρόχους να υποβάλλουν απ’ευθείας τη γνώμη τους στην Αναθεώρηση μαζί με, ή αντί, της συμμετοχής τους στις διαβουλεύσεις της ACECQA.

# Πείτε τη γνώμη σας

**Θέλουμε να ακούσουμε τις απόψεις σας**. Οι κάτωθι ερωτήσεις είναι για να σκεφθείτε κάποια πράγματα που **θα σας βοηθήσουν να συμμετέχετε στην Αναθεώρηση** **σχετικά με τις εμπειρίες** **παιδιών με αναπηρία και των γονέων και φροντιστών τους στην νηπιακή εκπαίδευση και φροντίδα.**

Μπορείτε να απαντήσετε τις ερωτήσεις υποβάλλοντας τις, να απαντήσετε το ερωτηματολόγιο ή να συμμετέχετε με άλλους τρόπους στην Αναθεώρηση. Οι ερωτήσεις απλά είναι ένας οδηγός για να μας βοηθήσει να καταλάβουμε τις απόψεις σας και εμπειρίες σας.

Όταν παρέχετε μια απάντηση, παρακαλώ ενημερώστε μας αν είστε γονέας/φροντιστής, εκπαιδευτικός, υπερασπιστής ή πάροχος νηπιακής εκπαίδευσης και φροντίδας. Όπου είναι κατάλληλο, γνωστοποιείστε μας σε ποιό τομέα της νηπιακής εκπαίδευσης και φροντίδας αναφέρεστε, π.χ. προσχολικό, κέντρο ημερήσιας φροντίδας, φροντίδα στο σπίτι, οικογενειακή ημερήσια φροντίδα, φροντίδα εκτός σχολικών ωρών, ή άλλου τύπου υπηρεσιών.

## Ερωτήσεις για γονείς και φροντιστές παιδιών με αναπηρία

**Πείτε μας τις εμπειρίες σας σχετικά με τη νηπιακή εκπαίδευση και φροντίδα**

* Εισδοχή και πρόσβαση: Ποιά ήταν η εμπειρία σας πρόσβασης στην νηπιακή εκπαίδευση και φροντίδα για το παιδί σας ; Ποιά ήταν η διαδικασία και είσασταν ευχαριστημένοι με το αποτέλεσμα;
* Συμμετοχή: Ο πάροχος εκπαίδευσης έκανε λογικές προσαρμογές για να εξασφαλίσει ότι το παιδί σας μπορεί να συμετέχει στην νηπιακή εκπαίδευση και φροντίδα; Αυτό περιλαμβάνει και συμμετοχή σε μαθήματα και προγράμματα, το πρόγραμμα μαθημάτων, και χρήση των εγκαταστάσεων. Συζήτησε μαζί σας ο πάροχος νηπιακής εκπαίδευσης και φροντίδας; Είστε ευχαριστημένοι με το αποτέλεσμα;
* Υποστήριξη μαθητών με αναπηρία: Είχατε πρόσβαση για το το παιδί σας στην κατάλληλη υποστήριξη από τους παρόχους νηπιακής εκπαίδευσης και φροντίδας; Αυτό περιλαμβάνει πρόσβαση σε υποστήριξη από ειδικούς.
* Παρενόχληση και θυματοποίηση: Εάν εσείς και/ή το παιδί σας έχετε υποστεί παρενόχληση ή θυματοποίηση σε εκπαιδευτικό περιβάλλον νηπιακής εκπαίδευσης και φροντίδας, τι συνέβη; Τι έκανε ο πάροχος νηπιακής εκπαίδευσης και φροντίδας για να το αντιμετωπίσει;
* Συμμόρφωση: Εάν θεωρούσατε ότι ο πάροχος νηπιακής εκπαίδευσης και φροντίδας δεν τηρούσε τις υποχρεώσεις του, πώς το αντιμετωπίσατε; Γνωρίζατε πώς να υποβάλλετε ένα παράπονο; Τι συνέβη;
* Μετάβαση: Πείτε μας για την εμπειρία του παιδιού σας σχετικά με την μετάβαση από νηπιακή εκπαίδευση και φροντίδα στο σχολείο. Πληροφόρησε ο πάροχος νηπιακής εκπαίδευσης και φροντίδας το σχολείο;
* Αβορίγινες μαθητές και Νησιώτες των νήσων του Στενού Τόρρες με αναπηρία: Πείτε μας για τις εμπειρίες του παιδιού σας για την πρόσβαση και συμμετοχή στην νηπιακή εκπαίδευση και φροντίδα. Αισθανθήκατε ότι η συνεννόηση ήταν κατάλληλη πολιτισμικά;
* Ειδικές εμπειρίες: Η πρόσβαση και συμμετοχή στην νηπιακή εκπαίδευση και φροντίδα για παιδιά με αναπηρία μπορεί να επηρεαστούν από άλλες συνθήκες όπως η ηλικία, το φύλο, το γένος, η ταυτότητα φύλου, σεξουαλική τοποθέτηση, διαφυλική κατάσταση, εθνική καταγωγή, και πολιτισμικό και γλωσσολογικό υπόβαθρο. Πείτε μας πώς η συνθήκες σας επηρέασαν την πρόσβαση και συμμετοχή του παιδιού σας στην νηπιακή εκπαίδευση και φροντίδα.
* COVID 19: Ήταν διαφορετικές οι εμπειρίες του παιδιού σας κατά την περίοδο του COVID 19 από τις καθημερινες του εμπειρίες; Τι συνέβη κατά τη διάρκεια προηγουμένων εκτάκτων περιστάσεων ή φυσικών καταστροφών;

**Θέλομε να καταλάβουμε τι γνωρίζετε για τα δικαιώματά σας και τα δικαιώματα του παιδιού σας**

* Έχετε ακούσει για την ΠΔΑ (ΔΔΑ); Αν ναι, πού;
* Καταλαβαίνετε τι κάνει η ΠΔΑ;
* Αισθάνεστε ότι καταλαβαίνετε τα δικαιώματα τα δικά σας και του παιδιού σας όταν πρόκειται για την πρόσβαση και συμμετοχή στην νηπιακή εκπαίδευση και φροντίδα;
* Τι μπορεί να γίνει για να βελτιωθεί η επίγνωση για την ΠΔΑ;
* Τι μπορεί να γίνει για να βελτιωθεί η κατανόηση σας ως προς τα δικαιώματα του παιδιού σας κάτω από την ΠΔΑ;

**Ερωτήσεις για εκπαιδευτικούς και παρόχους νηπιακής εκπαίδευσης**

**Μιλείστε μας για τις εμπειρίες σας** **με παιδιά με αναπηρία**

* Αποδοχή εγγραφής και πρόσβαση: Ποιά ήταν η εμπειρία σας ως προς την πρόσβαση στην νηπιακή εκπαίδευση και φροντίδα μαθητών με αναπηρία;
* Συμμετοχή: Αντιλαμβάνεστε τις υποχρεώσεις σας να κάνετε λογικές προσαρμογές για να εξασφαλίσετε συμμετοχή στην νηπιακή εκπαίδευση και φροντίδα στους μαθητές με αναπηρία; Αυτό περιλαμβάνει να συμμετέχουν σε μαθήματα και προγράμματα, το πρόγραμμα διδασκαλίας, και τη χρήση των εγκαταστάσεων. Γνωρίζετε πώς να συζητήσετε με ένα γονέα/φροντιστή; Αν είχατε εμπειρίες στο να κάνετε λογικές προσαρμογές, πείτε μας.
* Υποστήριξη μαθητών: Έχετε στηρίξει κατάλληλα μαθητές με αναπηρία κατά τη διάρκεια της εκπαίδευσης τους; Ποιός συμμετείχε στον σχεδιασμό της στήριξης;
* Συμμόρφωση: Είπε κάποιος από τα παιδιά στην φροντίδα σας ή τους γονείς ότι δεν τηρούσατε τις υποχρεώσεις σας; Πώς το αντιμετωπίσατε;
* Μετάβαση: Πείτε μας για την εμπειρία σας σχετικά με την υποστήριξη μαθητή με αναπηρία να μεταβεί από τη νηπιακή εκπαίδευση και φροντίδα στο σχολείο.
* Αβορίγινες και Νησιώτες των νήσων του Στενού Τόρρες με αναπηρία: Πείτε μας για τις εμπειρίες σας στηρίζοντας παιδιά με αναπηρία Αβορίγινες και Νησιώτες του Στενού Τόρρες. Πώς τους βοηθήσατε να έχουν πρόσβαση και να συμμετέχουν στην εκπαίδευση; Πώς συζητήσατε μαζί τους και τις οικογένειές και φροντιστές τους; Αισθανθήκατε ότι πολιτισμικά είχατε τα εφόδια για να συζητήσετε με πολιτισμικά κατάλληλο τρόπο;
* Ειδικές εμπειρίες: Η πρόσβαση και συμμετοχή στην νηπιακή εκπαίδευση και φροντίδα για μαθητές με αναπηρία μπορεί να επηρεαστούν από άλλες συνθήκες δικές τους ή των γονέων τους ή φροντιστών τους όπως η ηλικία, το φύλο, το γένος, η ταυτότητα φύλου, σεξουαλική τοποθέτηση, διαφυλική κατάσταση, εθνική καταγωγή, και πολιτισμικό και γλωσσολογικό υπόβαθρο. Αν είχατε μια εμπειρία με παιδιά ή γονείςκαι φροντιστές που επηρεάστηκαν από άλλες συνθήκες, πείτε μας πώς τους βοηθήσατε να έχουν πρόσβαση και να συμμετέχουν στην νηπιακή εκπαίδευση και φροντίδα.
* COVID 19: Ο COVID 19 είχε κάποιο αντίκτυπο στην εμπειρία σας με παιδιά με αναπηρία; Μήπως κάποια άλλα μεγάλα γεγονότα, όπως οι φυσικές καταστροφές;

**Θέλουμε να καταλάβουμε τι γνωρίζετε για τις υποχρεώσεις σας**

* Έχετε ακούσει για την ΠΔΑ; Εάν ναι, πού;
* Καταλαβαίνετε τι κάνει η ΠΔΑ;
* Έχετε λάβει ή παρέχει οποιοδήποτε είδος εκπαίδευσης σχετικά με την ΠΔΑ; Τι περιείχε;
* Αντιλαμβάνεστε τις υποχρεώσεις σας όσον αφορά τα παιδιά με αναπηρία να έχουν τη δυνατότητα πρόσβασης και συμμετοχής στην νηπιακή εκπαίδευση και φροντίδα;
* Τι είδους υποστήριξη βρίσκετε από τον πάροχο/διευθυντή νηπιακής εκπαίδευσης και φροντίδας για να τηρήσετε τις υποχρεώσεις σας ένατι της ΠΔΑ;
* Αισθάνεστε τη σιγουριά να συζητήσετε και να εφαρμόσετε μια λογική προσαρμογή; Γνωρίζετε πώς να καθορίσετε αν από αυτήν θα προκύψει μια αδικαιολόγητη ταλαιπωρία;
* Τι μπορεί να γίνει για να βελτιωθεί η επίγνωση της ΠΔΑ;
* Τι θα μπορούσε να γίνει ώστε να βελτιωθεί η δική σας κατανόηση των υποχρεώσεων σας έναντι της ΠΔΑ;

# Πρόσβαση

Για να είμαστε βέβαιοι ότι άτομα με αναπηρία θα μπορέσουν να ασχοληθούν με την Αναθεώρηση και να μοιραστούν τις ιδέες και εμπειρίες τους, οι συζητήσεις θα είναι προσβάσιμες, περιλαμβανομένων εγγράφων που είναι Εύκολα στην Ανάγνωση, διερμηνέων στην Νοηματική γλώσσα-Αγγλική και υπότιτλων. Τα Εύκολα στην Ανάγνωση έντυπα και άλλο υλικό θα παρέχεται εκ των προτέρων για να βοηθήσει τους ανθρώπους να λάβουν υπ’όψιν τους τις πληροφορίες που παρέχονται και τις ερωτήσεις που ερωτώνται. Η Αναθεώρηση θα λάβει υπ’όψιν τις προτιμήσεις των ατόμων και πώς θέλουν να μοιραστούν την εμπειρία τους. Επίσης οι άνθρωποι θα μπορούν να διαλέξουν πώς θέλουν να ασχοληθούν, περιλαμβανομένου και το να απαντούν στις ερωτήσεις στο δικό τους χρόνο διαδικτυακά ή να μπούνε σε μια συζήτηση. Θα κάνουμε το καλύτερο δυνατό για να εξασφαλίσουμε ευκαιρίες, περιλαμβανομένων της διάρκειας και το χρόνο των διαβουλεύσεων, για να ικανοποιήσουμε τις ειδικές ανάγκες και αιτήματα του κόσμου.

**Οι Δημόσιες διαβουλεύσεις θα πληροφορήσουν την συμβουλή μας στις κυβερνήσεις**

Οι καταχωρήσεις σας στην Αναθεώρηση θα παρέχουν μια εικόνα για το κατά πόσον οι υπηρεσίες και οι οικογένειες αντιλαμβάνονται τα δικαιώματα και τις υποχρεώσεις τους κάτω από την ΠΔΑ σε σχέση με την εκπαίδευση και μάθηση που παρέχεται σε ένα χώρο νηπιακής ηλικίας και φροντίδας. Εαν βρούμε ότι η παρούσες διευθετήσεις δεν λειτουργούν καλά, θα κάνουμε συστάσεις ως προς το τι πρέπει να αλλάξει, πώς να αλλάξει, και σε ποιό χρονικό πλαίσιο θα πρέπει να εφαρμοστούν οι αλλαγές.

Αυτό θα το κάνουμε σε συνεργασία με τις κυβερνήσεις των πολιτειών και επικρατειών, με τους οποίους θα συνεργαστούμε στενά για να αναπτύξουμε την τελική αναφορά και τη σχετική αναφορά με τις συστάσεις. Σκοπός μας είναι να επικεντρωθούμε σε ευκαιρίες για εθνική συλλογική δράση μεταξύ της Αυστραλιανής Κυβέρνησης, πολιτειών και επικρατειών, και κυβερνητικών και μη κυβερνητικών εκπαιδευτικών φορέων.

Η αναφορά της Αναθεώρησης θα δοθεί στον Ομοσπονδιακό Υπουργό Παιδείας το Δεκέμβριο του 2020. Η τελική αναφορά θα παρουσιαστεί σε όλες τις κυβερνήσεις για να την λάβουν υπ’όψιν στις αρχές του 2021.

**Υποβολή καταχώρησης**

Άτομα και οργανισμοί καλούνται να κάνουν καταχωρήσεις στην [Review Consultation Hub.](http://www.disabilitystandardsreview.education.gov.au/)

Θα είναι δεκτές καταχωρήσεις γραπτές, σε βίντεο και ακουστικές που θα ανταποκρίνονται σε αυτό το έγγραφο διαβούλευσης. Οι γραπτές καταχωρήσεις περιορίζονται στις 3000 λέξεις.

Μόνο οι καταχωρήσεις που δεν δύνανται να σταλούν ηλεκτρονικά θα γίνονται δεκτές σε έντυπο έγγραφο στην παρακάτω διεύθυνση:

 Disability Standards for Education Review Team

Disability Strategy Taskforce

GPO Box 9880

Canberra City ACT 2601

## Επικοινωνία

Για ερωτήσεις σχετικά με την Αναθεώρηση, περιλαμβανομένου και αυτού του εγγράφου, παρακαλώ επικοινωνείστε με το Υπουργείο Παιδείας, Δεξιοτήτων και Εργασίας στο DisabilityStrategy@dese.gov.au.

Για ερωτήσεις σχετικά με το πώς να συμμετέχετε στις διαβουλεύσεις της Αναθεώρησης, περιλαμβανομένης και στήριξης για να εγγραφείτε σε ένα ηλεκτρονικό σεμινάριο ή να συμπληρώσετε το ερωτηματολόγιο, παρακαλώ επικοινωνείστε με το Τhe Social Deck at engage@thesocialdeck.com

1. *Προδιαγραφές αναπηρίας για την Εκπαίδευση* *Disability Standards for Education 2005*. Βρίσκονται στο <https://www.legislation.gov.au/Details/F2005L00767> [↑](#footnote-ref-1)